
Z A P I S N I K
37. sjednice Vijeća Gradske četvrti Brezovica, 
održane 30. travnja 2024. (utorak) u sjedištu Gradske četvrti Brezovica,
 Brezovička cesta 100, s početkom u 19,00 sati.

Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Irena Borovina, Zdravko Harmicar, Zlatko Katulić, Ivica Kovačić, Ivica Mavračić, Marina Pucević, Srećko Tatar i Nenad Žugaj.

Nenazočni članovi Vijeća Gradske četvrti Brezovica:
Vladimir Iviček.

Ostali nazočni: 
Načelnik, Zoran Šalinović, VI. Policijska postaja Zagreb.
Koordinator kontakt policajaca, Željko Križić, VI. Policijska postaja Zagreb.

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Petar Vukelić, voditelj P.O. Brezovica (Novi Zagreb).

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 36. sjednice Vijeća Gradske četvrti Brezovica. 
S obzirom da se nitko ne javlja za riječ, zapisnik daje na glasovanje.
Jednoglasno (10 “za“) je usvojen zapisnik 36. sjednice.
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. Predlaže dopunu dnevnog reda sljedećim točkama: 
   „Prijedlog zaključka o produljenju zakupa prostora za rad Vijeća Mjesnog   
     odbora Kupinečki Kraljevec II.“ i
   „Prijedlog zaključka o produljenju zakupa prostora za rad Vijeća Mjesnog 
     odbora Lipnica.“
Budući da nema drugih prijedloga, daje na glasanje prijedlog dopune dnevnog reda.
Vijeće je jednoglasno (10 “za“), prihvatilo dopunu dnevnoga reda te predsjednik Vijeća konstatira da ista postaje sastavni dio prijedloga dnevnog reda.
Utvrđuje novi prijedlog dnevnog reda te ga daje na glasovanje.
Vijeće je jednoglasno (10 “za“) usvojilo

dnevni red:

1.	Izvješće VI. Policijske postaje Zagreb o stanju sigurnosti na području Gradske četvrti Brezovica
2.	Prijedlog Izvješća o izvršenju Plana komunalnih aktivnosti Gradske četvrti Brezovica u 2023.
3.	Prijedlog zaključka o Nacrtu konačnog prijedloga Odluke o izmjenama i dopunama Odluke o donošenju GUP-a grada Zagreba
4.	Prijedlog zaključka o očitovanju na prijedlog Nacrta akcijskog plana za prevenciju vršnjačkog nasilja u Gradu Zagrebu od 2024. do 2026.
5.	Rasprava o potrebi donošenja UPU centar naselja Brezovica
6.	Prijedlog zaključka o uklanjanju uspornika na Brezovičkoj cesti
7.	Prijedlog zaključka o produljenju zakupa prostora za rad Vijeća Mjesnog odbora Kupinečki Kraljevec II.
8.          Prijedlog zaključka o produljenju zakupa prostora za rad Vijeća Mjesnog odbora   
 	Lipnica
9.	Pitanja, prijedlozi i obavijesti


Ad. 1. Izvješće VI. Policijske postaje Zagreb o stanju sigurnosti na području Gradske četvrti Brezovica

	Načelnik VI. policijske postaje Zoran Šalinović pozdravlja sve prisutne i podnosi izvješće za prošlu godinu i prva tri mjeseca ove godine. VI. Policijska postaja Zagreb imala je prošle godine 1732 kaznena djela, od čega je 1120 riješenih i to je oko 57% otkrivačka djelatnost. Kad se pogleda cijeli Grad Zagreb, na VI. Policijsku postaju otpada udio od 12%. Na području Grada Zagreba više kaznenih djela ima IV. Policijska postaja Zagreb (Maksimir) te na njih otpada 13%. VI. PP Zagreb prostorno je jedna od najvećih i po stanovništvu, trenutno Črnomerec ima više što se tiče pitanja stanovništva.
Načelnik iznosi izvješće da je Gradska četvrt Brezovica u 2022. godine imala  53 kaznena djela, od čega je riješeno 57%, dok je 2023. imala 41 kazneno djelo što je 22% manje u odnosu na prethodnu godinu. U odnosu na ostale, Gradske četvrti Brezovica je najsigurnija četvrt u Gradu Zagrebu što govore statistički podatci. U 2022. godini teških krađa bilo je 9, dok je 2023. godine bilo 14. U 2022. godini bilo je 53 prekršaja, dok je u 2023. bilo 43. 
U 2024. godini bilo je 14 kaznenih djela, teških krađa bilo je 3, 1 razbojništvo i 2 prekršaja.
Član Vijeća, Zlatko Katulić postavlja upit po pitanju krađe drva u šumi. Često se dešava, ali slabo se kontrolira i postupci se uglavnom ne pokreću. Pita ima li kakvih saznanja ili iskustva po tom pitanju. 
Načelnik, Zoran Šalinović izvještava da što se tiče pitanja krađa svaki pojedinac mora prijaviti krađu da bi policija postupila i šteta treba biti veća od 132€ da bi bilo kazneno djelo, da bi se postupalo po službenoj dužnosti jer ispod tog iznosa može ići kao privatna tužba.  Najviše djela vezano uz narkotike je u blizini škola. Točne podatke za Gradsku četvrt Brezovicu nema jer su iskazani zbirno za cijeli Novi Zagreb. Napominje, ako ima problema po tome pitanju u svakom trenutku može se anonimno prijaviti, pošalje se e-mail na policijsku postaju koji dan i koje okvirno kritično vrijeme te se po tome se dalje postupa. Vezano uz migrante, informira da su i dalje u prostoru. Postupak je da ih se registrira i sad ne bježe od policije i misli da ih  je manje sada nego prije kad ih je se vraćalo u zemlje iz koje su došli. 
Načelnik Šalinović izvještava da je 2023. godine bilo 7 prijava  zbog preglasne glazbe, 2024. godine 1 prijava te je 2023. godine prijavljena 1 tučnjava.
Predsjednik Vijeća, Tomislav Cavrić zahvalio se službenicima policije što su članove Vijeća izvijestili o stanju sigurnosti na području Gradske četvrti Brezovica.
	
(Ivica Kovačić, Željko Križić i Zoran Šalinović otišli su sa sjednice u 19:45 sati).


Ad. 2. Prijedlog Izvješća o izvršenju Plana komunalnih aktivnosti Gradske četvrti Brezovica u 2023.

         Predsjednik Vijeća, Tomislav Cavrić informira članove o Prijedlogu izvješća te otvara raspravu.
Nakon kraće rasprave Prijedlog izvješća daje na glasovanje.
          Vijeće je jednoglasno (9 „za“) donijelo 

Izvješće o izvršenju Plana komunalnih aktivnosti Gradske četvrti Brezovica u 2023.
(Izvješće se prilaže ovom zapisniku i njegov je sastavni dio).

Ad. 3. Prijedlog zaključka o Nacrtu konačnog prijedloga Odluke o izmjenama i dopunama Odluke o donošenju GUP-a grada Zagreba
Predsjednik Vijeća, Tomislav Cavrić izvještava o potrebi osiguranja financijskih sredstava za uređenje poljskih i šumskih puteva te otvara raspravu. 
Nakon kraće rasprave u kojoj su sudjelovali svi članovi Vijeća, predsjednik daje na glasovanje Prijedlog zaključka. 
           Vijeće je jednoglasno (9 „za“) donijelo

ZAKLJUČAK
o Nacrtu Odluke o izmjenama i dopunama Odluke o donošenju Generalnog urbanističkog plana grada Zagreba

1. Vijeće Gradske četvrti Brezovica je razmotrilo Nacrt konačnog prijedloga Odluke o izmjenama i dopunama Odluke o donošenju Generalnog urbanističkog plana grada Zagreba.
 
2. Vijeće je suglasno s Nacrtom konačnog prijedloga Odluke o izmjenama i dopunama Odluke o donošenju Generalnog urbanističkog plana grada Zagreba.

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje, elektroničkim putem na adresu e-pošte: geos@zagreb.hr. 


Ad. 4. Prijedlog zaključka o očitovanju na prijedlog Nacrta akcijskog plana za prevenciju vršnjačkog nasilja u Gradu Zagrebu od 2024. do 2026.

Predsjednik Vijeća, Tomislav Cavrić konstatira da su članovi Vijeća primili Prijedlog zaključka, obrazlaže isti te otvara raspravu. 
Budući da se nitko ne javlja za riječ, Prijedlog zaključka daje na glasovanje.
           Vijeće je jednoglasno (9 „za“) donijelo 

ZAKLJUČAK
o očitovanju na Prijedlog nacrta Akcijskog plana za prevenciju vršnjačkog nasilja u Gradu Zagrebu od 2024. do 2026.

1. Vijeće Gradske četvrti Brezovica je razmotrilo zahtjev Gradskog ureda za socijalnu zaštitu, zdravstvo, branitelje i osobe s invaliditetom za očitovanje na Prijedlog nacrta Akcijskog plana za prevenciju vršnjačkog nasilja u Gradu Zagrebu od 2024. do 2026.

2. Vijeće je suglasno s Prijedlogom nacrta Akcijskog plana za prevenciju vršnjačkog nasilja u Gradu Zagrebu od 2024. do 2026. 

3. Ovaj se zaključak dostavlja Gradskom uredu za socijalnu zaštitu, zdravstvo, branitelje i osobe s invaliditetom, elektroničkim putem na adresu e-pošte: uszboid@zagreb.hr.


Ad. 5. Rasprava o potrebi donošenja UPU centar naselja Brezovica

	Predsjednik Vijeća, Tomislav Cavrić informira o dobivenim informacijama sa jučerašnjeg sastanka sa zamjenikom ravnatelja Doma zdravlja Zagreb - centar. Ideja je da se napravi središnji prostor u Brezovici, predlaže donošenje UPU Brezovica - centar, to bi bio dio koji se proteže od zgrade gdje je sjedište Gradske četvrti do kraja parcele ambulante Doma zdravlja. Predlaže da se formira trg, izgradi nova zgrada koja bi bila multifunkcionalna, koristila bi se za zdravstvo, u sklopu toga bi bilo dobro uvrstiti i garaže za vozila hitne pomoći. Bilo bi dobro da  bude pedijatar, ginekolog; što bi se utvrdilo prema potrebama stanovništva. Smatra da će se Brezovica širiti, stoga bi trebalo planirati objekt većih gabarita i u toj zgradi da se isplanira i prostor za trgovinu tako da ne treba ići u Botinec i Stupnik. Možda da se napravi prostor za udruge i obrtnike. Zamjenik ravnatelja Doma zdravlja centar se slaže sa idejom budući da je postojeći objekt star i trebalo bi ga srušiti ili obnoviti, uz napomenu da treba razmišljati o nastavku funkcioniranja rada ambulante u razdoblju izvođenja radova. Svakako treba organizirati sastanak s nadležnim gradskim uredima za zdravstvo i izgradnju Grada kako bi se iznijele potrebe i mogućnost realizacije. Predsjednik informira da su građani iznijeli pozitivan stav na zadnjoj tribini po pitanju rekonstrukcije ambulante.




Ad. 6. Prijedlog zaključka o uklanjanju uspornika na Brezovičkoj cesti

Predsjednik Vijeća, Tomislav Cavrić konstatira da su članovi Vijeća primili Prijedlog zaključka te obrazlaže isti. 
Otvara raspravu. Budući da se nitko ne javlja za riječ, Prijedlog zaključka daje na glasovanje.
           Vijeće je većinom glasova (7 „za“ i 2 „suzdržana“) donijelo 

					   ZAKLJUČAK 
o uklanjanju uspornika na Brezovičkoj cesti

1. Vijeće Gradske četvrti Brezovica razmotrilo je prigovore građana i djelatnika žurnih službi vezano uz postavu uspornika na Brezovičkoj cesti kod k.br. 59, 119 i 123B.

1. Vijeće predlaže provedbu analize broja postavljenih uspornika, učinka kojeg oni imaju na promet te uklanjanje uspornika na Brezovičkoj cesti kod k.br. 59, 119 i 123B sukladno stručnoj procjeni.

1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 7. Prijedlog zaključka o produljenju zakupa prostora za rad Vijeća Mjesnog odbora Kupinečki Kraljevec II.

Predsjednik Vijeća, Tomislav Cavrić konstatira da su članovi Vijeća primili Prijedlog zaključka te obrazlaže isti.
Otvara raspravu. Budući da se nitko ne javlja za riječ, Prijedlog zaključka daje na glasovanje.
            Vijeće je većinom glasova ( 9 „za“) donijelo 

ZAKLJUČAK
o produljenju zakupa prostora za
rad Vijeća Mjesnog odbora Kupinečki Kraljevec II.

1. Vijeće je razmotrilo zamolbu Vijeća Mjesnog odbora Kupinečki Kraljevec II. za produljenje zakupa prostora za rad Mjesnog odbora Kupinečki Kraljevec II. te ponudu Dobrovoljnog vatrogasnog društva Kupinečki Kraljevec za zakup prostora, na adresi Matički 27, 10257 Brezovica.

2. Vijeće je suglasno sa zamolbom Vijeća Mjesnog odbora Kupinečki Kraljevec II. te ponudom Dobrovoljnog vatrogasnog društva Kupinečki Kraljevec za produljenje zakupa prostora za rad Vijeća Mjesnog odbora Kupinečki Kraljevec II.

3. Zakup će se produljiti na period od 6 mjeseci, od 1. lipnja 2024. do 30. studenoga 2024., sukladno ponudi iz točke 2. zaključka, koja je njegov sastavni dio.

4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 8. Prijedlog zaključka o produljenju zakupa prostora za rad Vijeća Mjesnog odbora Lipnica

Predsjednik Vijeća, Tomislav Cavrić konstatira da su članovi Vijeća primili Prijedlog zaključka te obrazlaže isti. 
Otvara raspravu. Budući da se nitko ne javlja za riječ, Prijedlog zaključka daje na glasovanje.
           Vijeće je većinom glasova ( 9 „za“) donijelo 

ZAKLJUČAK
o produljenju zakupa prostora za rad Vijeća Mjesnog odbora Lipnica

1. Vijeće je razmotrilo zamolbu Vijeća Mjesnog odbora Lipnica za produljenje zakupa prostora za rad Mjesnog odbora Lipnica te ponudu Dobrovoljnog vatrogasnog društva Lipnica za zakup prostora, na adresi Lipnička cesta 36, 10253 Donji Dragonožec.

2. Vijeće je suglasno sa zamolbom Vijeća Mjesnog odbora Lipnica te ponudom Dobrovoljnog vatrogasnog društva Lipnica za produljenje zakupa prostora za rad Vijeća Mjesnog odbora Lipnica.
  
3. Zakup će se produljiti na period od jedne godine, od 1. lipnja 2024. do 1. lipnja 2025.,
sukladno ponudi iz točke 2. zaključka, koja je njegov sastavni dio.  

4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 9. Pitanja, prijedlozi i obavijesti

	Predsjednik informira o sastanku s predstavnicima Vodoopskrbe i odvodnje d.o.o. ponajviše radi sliva Ograja. Na sastanku je iznio kritiku da u razdoblju od zadnje tri godine Vodoopskrba i odvodnja d.o.o.  nije izvršilo ni jednu veću akciju, odn. investiciju u proširenje mreže odvodnje. Na sastanku je rečeno da bi se u realizaciju izgradnje kanalizacije u slivu Ograja išlo u roku dvije godine.
	Predsjednik obavještava kako je bio na sastanku u Gradskom uredu  za obnovu, izgradnju, prostorno uređenje, graditeljstvo i komunalne poslove. Za rekonstrukciju Grančarske ulice i dijela ulice Kraljevečki brijegi (Program održavanja) raspisan je javni natječaj za odabir nadzora te se do kraja lipnja planira uvođenje u radove. Izvođač radova je  firma GKT Gradin. Smatraju da bi  kroz pet mjeseci mogli sve riješiti. Uvođenje izvođača radova na izgradnji nogostupa u ulici Horvati, kod Bencekovića bi trebalo ići svibnju/lipnju.
Petar Vukelić izvještava o informacijama dobivenim na sastancima.
Radovi na izgradnji nogostupa u Grančarskoj ulici (od I. odvojka do mosta) počet će za koji dan. Obreška cesta – rekonstrukcija mosta trenutno je na ishođenju potvrda, realizacija se predviđa tek iduće godine. Trpučanska cesta, izgradnja nogostupa (kraća dionica), uvođenje u posao će biti u svibnju/lipnju. Predsjednik Vijeća je na sastanku tražio da se izgradnja nogostupa na Demerskoj ulici izvrši u ovoj godini. Za izgradnju nogostupa u Brezovičkoj cesti (od pekarnice do Hudobičke III. odvojka) potrebno je ishoditi sve potvrde, predviđa se realizacija ove godine. Drežnik I. odvojak, rekonstrukcija mosta, projekt je odbijen treba ići u reprojektiranje. Predsjednik Vijeća upozorio je službenike da treba pregledati most kod potoka Šoš, što je bilo realizirano 2021. godine iz Programa održavanja. Cerjani, proširenje prometnice, projekt održavanja je zastario, a zbog potpornih zidova bi trebalo ići u ishođenje građevinske dozvole, ponovno je potrebno provjeriti situaciju i vidjeti hoće li realizacija ići iz Programa održavanja ili Programa građenja.  Vezano uz dogradnju javne rasvjete u ulici Derdići postavljeni su stupovi i čeka postava rasvjetnih tijela. Širanovići i Mokrice, izgradnja javne rasvjete uskoro ide. Počela je gradnja rasvjete kod  ribnjaka u Brezovici. U Gornjim Trpucima,  ulica Horvati, javna rasvjeta trebalo bi kroz tri tjedna ići u realizaciju. U naselju Lipnica, lampa u parku bi se trebala uskoro postaviti. Gornjodemerska ulica (odvojak), upisana je u bazu podataka pa se može ići u asfaltiranje. 
Vezano uz potrebu uvrštenja akcije „izgradnja nogostupa u ulici Horvati, od Nabrežja do Pipić brega“ u Program gradnje, član Vijeća, Zlatko Katulić navodi da se o tome razgovaralo usmeno te moli da ukoliko nije donijet zaključak, da se donese na jednoj od sljedećih sjednica.
[bookmark: _GoBack]Član Vijeća Zdravko Harmicar prenosi upit građana vezano za Kraljevečki brijegi IX. odvojak koji traže da se zacijevi 25 metara grabe u tome odvojku i da se iz Plana komunalnih aktivnosti makne akcija izmještanja sprave na dječjem igralištu, također u navedenom  odvojku.
	Član Vijeća Zlatko Katulić izvještava da je događaj Štampar u tvom kvartu bio vrlo uspješan te zahvaljuje svima koji su se odazvali. Moli da se na jednoj od idućih sjednica napravi izmjena Plana potreba te sredstva koja su bila namijenjena za travanj prebace za jesen jer postoji dogovor sa Domom zdravlja Zagreb - centar za vježbanje i trebalo bi financirati troškove prijevoza. Također postavlja upit o preimenovanju stajališta javnog gradskog prijevoza, što je s time. 
	Petar Vukelić informira da je predsjednik to odlučio riješiti putem dopisa temeljem zaključaka što su ih donijela vijeća mjesnih odbora.
Budući da se nitko ne javlja za riječ, predsjednik, Tomislav Cavrić zahvaljuje članovima Vijeća na radu te zaključuje 37. sjednicu Vijeća Gradske četvrti Brezovica.

            Dovršeno u 20:30 sati.

            KLASA: 024-08/24-002/122
            URBROJ: 251-13-11-8/008-24-2
            Brezovica, 30. travnja 2024.
 
Zapisnik izradio:
    Matej Šipura
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf
	
Izvješće o glasanju na 37. sjednici Vijeća Gradske četvrti Brezovica
30. travnja 2024.

